ኣቶ መንግሽ ባህረስላሰ ኣብ ቢሮ ሓለዋ ጥዕና ክልል ትግራይ፡ ክፍሊ ምክልኻልን ምቁጽጻርን ሕማማት ተተካኢ ኣውራ ከይዲ ስራሕ እዩ፡፡ ንሶም እቲ ተጀሚሩ ዘሎ ዳህሳስ "መላእ ማሕበረሰብን ኣመራርሓ መንግስትን ዘሎ ብምውዳድ ኣብ ማሕበረሰብ ክምጸኦ ዝኽእል ሳዕቤናት ጥዕና ሓዊሱ፡ ብፍላይ ኣብ ትግራይ ማሕበረ ቑጠባውን ፖለቲካውን ቅልውላው ቅድሚ ምስዓቡ ናይ ምክልኻል ስራሕቲ ንክህሉ ዓሊሙ እዩ ዝስራሕ ዘሎ" ክብል ንቢቢሲ ተዛሪቡ፡፡ ኣብቲ ወፍሪ ካብ ሰብ ሞያ ጥዕና ብተወሳኺ፡ መምህራን ፥ ሰብ ሞያ ሕርሻ፥ ኣመራርሓ ጣብያን ምሁራትን ይሳተፉ ከምዘለዉ ዝገልጽ ኣቶ መንግሽ ግንዛበ ምፍጣር እቲ ፈላማይ ዕላማ ምዃኑ ይዛረብ፡፡ መንግስቲ ትግራይ ምስ ምሁራት ዘካየዶ ዘተ 'ታይ ኣፍርዩ?
